text: Solen den kommer snart
  18 august 2015 kl. 04.43
  De seneste dage har meteorologerne lovet sensommervejr. Men det er ikke sikkert, det lige bliver i dag.
  Ifølge DMI vejrudsigten for det syd og sønderjyske så byder dagen nemlig på mest skyet vejr og en overgang mulighed for lidt regn, især i den sydvestlige del af regionen.
  Temperaturer op omkring 20 grader, og jævn til hård vind fra øst og sydøst, som aftager til let til frisk vind.
  I nat til dels klart vejr og måske lidt regn i den sydvestlige del. Temperaturer mellem 15 og 18 grader og let til frisk østlig vind, som aftager en smule.
  De kommende dage ser det dog bedre ud med både mere sol og mindre vind.
  